Omano rialas

Omano rialas – Omano valiuta. Rialo simbolis yra ر.ع, ISO 4217 kodas OMR. Padalinta į 1000 baisų.

Istorija 

Prieš 1940 m. Omano ir Muskato sultonate cirkuliavo dvi valiutos: Indijos rupija ir Marijos Terezos taleris (vietiniai pastarąjį pinigą vadino rialu). Rupijos dažniausiai buvo naudojamos pakrantėse, toliau nuo jų, kaip pagrindinė atsiskaitymo priemonė buvo laikomas taleris. Jis buvo vertas 230 paisų. 64 paisos buvo vertos vienos rupijos.

Pirmosios baisos monetos pasirodė 1940 m. Dofare. Nuo 1946 m. jos paplito visame Omane. Baisa savo verte buvo lygi paisai, po rialo devalvacijos, 1 realas buvo vertas 200 baisų arba paisų. Tačiau vietinė valiuta stiprėjo, pakrantės miestai ir toliau naudojo Indijos rupijas bei1959 m. pasirodžiusias Persijos įlankos rupijas.

1970 m. Omane buvo įvykdyta valiutos reforma, pašalintos rupijos ir pristatyta valiuta rial Saidi, paprasčiau vadinta rialu. Šis pinigas savo verte buvo lygus svarui sterlingui. Už 21 rupiją buvo galima nusipirkti 1 rialą. Kart su šia reforma rialas imtas dalinti į 1000 baisų.

1973 m. keitėsi šalies valdžia, naujasis valdovas inscenizavo pinigų pervadinimą. Iš rial Saidi jie tapo rial Omani.

Monetos 

1940 m. Dofare buvo nukaltos pirmosios monetos: 10, 20 ir 50 baisų. 1946 m. 2, 5 ir 20 baisų monetos atsirado visame Omane. 1948 m. buvo pristatyta  rialo moneta, 1959 m. ir 3 rialų.

Nuo 1970 m. buvo įvestos 2, 5, 10, 25, 50 ir 100 baisų monetos. 1980 m. išleistos   ir  rialo vertės monetos.

Šiuo metu naudojamos: 5, 10, 25 ir 50 baisų monetos.

Banknotai 

1970 m. gegužės 7 d. Omano ir Muskato sultonate buvo pradėti leisti 100 baisų, , , 1, 5 ir 10 rialų banknotus. 1972 m. lapkričio 18 d. banknotai buvo perspausdinami pakeičiant senąjį pinigų pavadinimą į naująjį. Tačiau iki šių dienų atsiskaityti galima ir su senuoju variantu.

Fiksuotas valiutos keitimo reitingas 

Nuo 1973 m. iki 1986 m. rialas buvo surištas su JAV doleriu santykiu: 1 rialas = 2,895 dolerio. Vėliau kiek sumažinta vertė. Šiuo metu Omano centrinis bankas perka dolerius santykiu 0,384 rialo už dolerį; parduoda po 0,385. 2016 m. ši valiuta yra trečia pagal vertę pasaulyje po Bahreino ir Kuveito dinarų.

Išnašos 

Omanas
Valiuta